OpenLLM-France/wikimedia huggingface dataset:
# Black Diamond (Washington)

Black Diamond és una població dels Estats Units a l'estat de Washington. Segons el cens del 2000 tenia 3.970 habitants.

## Demografia

Segons el cens del 2000, Black Diamond tenia 3.970 habitants, 1.456 habitatges, i 1.131 famílies. La densitat de població era de 285,4 habitants per km².
Dels 1.456 habitatges en un 41,2% hi vivien nens de menys de 18 anys, en un 65,2% hi vivien parelles casades, en un 8,3% dones solteres, i en un 22,3% no eren unitats familiars. En el 17,2% dels habitatges hi vivien persones soles el 6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,73 i el nombre mitjà de persones que vivien en cada família era de 3,08.
Per edats la població es repartia de la següent manera: un 28,5% tenia menys de 18 anys, un 6,2% entre 18 i 24, un 34,1% entre 25 i 44, un 22,9% de 45 a 60 i un 8,3% 65 anys o més.
L'edat mediana era de 36 anys. Per cada 100 dones de 18 o més anys hi havia 101,6 homes.
La renda mediana per habitatge era de 67.092 $ i la renda mediana per família de 72.981 $. Els homes tenien una renda mediana de 51.792 $ mentre que les dones 31.932 $. La renda per capita de la població era de 26.936 $. Aproximadament el 0,8% de les famílies i el 0,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Black Diamond». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 13 agost 2010].
* ↑ «Geographic Comparison Table- Black Diamond». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 13 agost 2010].

## Enllaços externs

* Black Diamond - Lloc web oficial
# Beròides

Els beròides (Beroida) són un ordre de ctenòfors, l'únic de la classe dels nudes (Nuda). Es caracteritzen per no tenir tentacles, a diferència de l'altra classe de ctenòfors, els tentaculats.

## Taxonomia

Els beròids inclouen una sola família, Beroidae, amb dos gèneres:
* Gènere Beroe Browne, 1756
* Gènere Neis Lesson, 1843

## Referències

* ↑ «WoRMS - World Register of Marine Species - Beroida». [Consulta: 9 març 2020].
* ↑ «WoRMS - World Register of Marine Species - Beroidae Eschscholtz, 1825». [Consulta: 9 març 2020].
Viccionari
# Centennial

Centennial és una concentració de població designada pel cens dels Estats Units a l'estat de Wyoming. Segons el cens del 2000 tenia 191 habitants.

## Demografia

Segons el cens del 2000, Centennial tenia 191 habitants, 97 habitatges, i 57 famílies. La densitat de població era de 7,4 habitants/km².
Dels 97 habitatges en un 15,5% hi vivien nens de menys de 18 anys, en un 50,5% hi vivien parelles casades, en un 2,1% dones solteres, i en un 41,2% no eren unitats familiars. En el 30,9% dels habitatges hi vivien persones soles el 5,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era d'1,97 i el nombre mitjà de persones que vivien en cada família era de 2,44.
Per edats la població es repartia de la següent manera: un 13,1% tenia menys de 18 anys, un 3,1% entre 18 i 24, un 23% entre 25 i 44, un 44% de 45 a 60 i un 16,8% 65 anys o més.
L'edat mediana era de 48 anys. Per cada 100 dones de 18 o més anys hi havia 115,6 homes.
La renda mediana per habitatge era de 32.292 $ i la renda mediana per família de 45.417 $. Els homes tenien una renda mediana de 57.292 $ mentre que les dones 37.969 $. La renda per capita de la població era de 29.477 $. Entorn del 15,9% de les famílies i el 13,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Centennial». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 14 agost 2010].
* ↑ «Geographic Comparison Table- Centennial». American Fact Finder. Oficina del Cens dels Estats Units, 12-01-2010.
# Agència de Khyber

Agència del Khyber (Khyber Agency, fins a 1947 Khyber Political Agency) és una divisió administrativa dels Territoris Tribals d'Administració Federal (FATA o TTAF) al Pakistan. Té una superfície de 2.576 km² i una població segons el cens de 1998 de 546.730 habitants. Administrativament és dividida en tres unitats administratives: Bara, Jamrud i Landi Kotal. La capital és Landi Kotal. Modernament els seus límits són al nord l'agència Mohmand; a l'est el districte de Peshawar, a l'oest la província de Jalalabad (Afganistan) i al sud l'Agència d'Orakzai.

## Història

Pel tractat de Gandamak de maig de 1879 entre la Gran Bretanya i Afganistan (emir Yakub Khan) es va establir que el pas del Khyber quedaria sota control dels britànics. L'agència va ser creada el mateix 1879 pels britànics com Agència Política del Khyber que va incloure el territori de Mullagori al nord del pas del Khyber, Tirah dels Afridis i el territori a ambdós costats del pas. Es va fer un acord amb el afridis pel qual aquestos van rebre algunes subvencions (87.500 rúpies a l'any) a canvi de vigilar el pas. En endavant el pas va restar permanentment obert mentre l'agència s'autoadministrava. Es van reclutar uns 400 locals anomenats jazailchis, embrió dels Khyber Rifles, encarregats d'escortar les caravanes, que van treballar amb eficàcia sent augmentats a 600 homes. L'agència limitava aleshores al nord amb el riu Kabul i el Safed Koh; a l'est amb el districte de Peshawar; al sud amb els territoris dels aka khel i orakzais; i a l'oest pels territoris de Chamkanni i Masuzai i el Safed Koh.
El 1897 es van produir conflictes a la frontera; els afridis van restar tranquils un temps però l'agost van atacar les posicions del pas i van saquejar Landi Kotal (la guarnició va haver de rendir-se per manca d'aigua) i alguna posició menor. Els Khyber Rifles se'ls van oposar. Com a càstig per aquesta violació dels acords, els britànics van enviar una força a Tirah dirigida per Sir W. Lockhart, que els va imposar una multa de 50.000 rupies i els va confiscar 800 fusells (abril de 1898). L'octubre de 1898 es va signar un nou acord amb els afridis pel qual la tribu acceptava no tenir relacions amb cap altra poder exterior fora dels britànics i a permetre la construcció de carreteres i vies fèrries al Khyber; sota aquestes condicions els subsidis foren restablerts (apujats a 90.000 rupies). Els Khyber Rifles foren augmentats a dos batallons de 600 homes cadascun dels que 50 en total anaven a cavall, tots manats per oficials britànics.
Després del 1947 l'agència fou part de la Província de la Frontera del Nord-oest, de la província de Pakistan Occidental, i el 1970 dels TTAF (FATA)

## Bibliografia

* Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.
# Últims supervivents

Últims supervivents (títol original en anglès, Last Survivors) és una pel·lícula de thriller estatunidenca de 2021 dirigida per Drew Mylrea i protagonitzada per Drew Van Acker, Alicia Silverstone i Stephen Moyer. Té lloc en un món postapocalíptic on durant els últims vint anys Troy (Stephen Moyer) ha criat el seu fill ja gran, Jake (Drew Van Acker), aïllat a un bosc a quilòmetres de distància de qualsevol resta de civilització. S'ha doblat i subtitulat al català.
Es va rodar principalment a Butte a l'estat de Montana i es va acabar el gener de 2021.

## Repartiment

* Drew Van Acker com a Jake
* Alicia Silverstone com a Henrietta
* Stephen Moyer com a Troy

## Referències

* ↑ «Últims supervivents». FilminCAT. [Consulta: 20 maig 2023].
* ↑ Jeremy Kay. «Vertical in talks on Cannes sales slate led by 'Last Survivors', 'Son Of The South' (exclusive)». Screen Daily, 25-06-2021. [Consulta: 22 juliol 2021].
* ↑ «Last Survivors + Director Q&A». Leeds Film. Arxivat de l'original el 28 d’octubre 2021. [Consulta: 28 octubre 2021].
* ↑ Han, Angie (October 30, 2021). «'Last Survivors': Film Review». The Hollywood Reporter.
* ↑ Unsworth, Martin (October 30, 2021). «Last Survivors [FrightFest Halloween 2021]». Starburst.
* ↑ Samara, Nadir. «Last Survivors Review: Silverstone & Moyer Are Good In Sci-Fi With Wicked Twist», 05-02-2022. [Consulta: 22 abril 2022].
* ↑ «Last Survivors». Goita què fan, ara!. [Consulta: 4 març 2023].
* ↑ Hipes, Patrick. «Drew Van Acker, Alicia Silverstone And Stephen Moyer Topline Sci-Fi Thriller 'SHTF'». Deadline Hollywood, 21-01-2021. [Consulta: 5 febrer 2021].
* ↑ «Alicia Silverstone, Drew Van Acker and Stephen Moyer to star in SHTF». Contactmusic.com, 22-01-2021. [Consulta: 5 febrer 2021].
# Drepanoïdeus

Els drepanoïdeus (Drepanoidea) són una superfamília de lepidòpters glossats del clade Ditrisia.

## Taxonomia

Els drepanoïdeus agrupa 672 espècies en tres famílies:

### Superfamília Drepanoidea Boisduval, 1828

* Família Cimeliidae Chrétien, 1916
* Família Doidae Donahue & Brown, 1987
* Família Drepanidae Boisduval, 1828

## Cladograma

* Rhopalocera
* Papilionoidea
* Papilionidae
* Pieridae
* Riodinidae
* Lycaenidae
* Nymphalidae
* Hesperiidae
* Coeliadinae
* Euschemoninae
* Eudaminae
* Pyrginae
* Heteropterinae
* Trapezitinae
* Hesperiinae
* Hedylidae
* Geometroidea
* Drepanoidea
* Axiidae
* Callidulidae
* Noctuoidea
* Bombycoidea
* Lasiocampoidea
* Mimallonidae

## Referències

* ↑ «BioLib - Drepanoidea» (en anglès). [Consulta: 13 juny 2024].
* ↑ van Nieukerken et al. «Order Lepidoptera Linnaeus, 1758. In: Zhang, Z.-Q. (Ed.) Animal biodiversity: An outline of higher-level classification and survey of taxonomic richness». Zootaxa, 2011, pàg. 212–221.
* Minet, J. and Scoble, M.J. (1999). The Drepanoid/Geometroid Assemblage. Ch. 17 in Kristensen, N.P. (Ed.). Lepidoptera, Moths and Butterflies. Volume 1: Evolution, Systematics, and Biogeography. Handbuch der Zoologie. Eine Naturgeschichte der Stämme des Tierreiches / Handbook of Zoology. A Natural History of the phyla of the Animal Kingdom. Band / Volume IV Arthropoda: Insecta Teilband / Part 35: 491 pp. Walter de Gruyter, Berlín, Nova York.
* Firefly Enciclopèdia d'Insectes i Aranyes, editada per Christopher O'Toole, ISBN 1-55297-612-2, 2002
# Districte de Karongi

El districte de Karongi és un akarere (districte) de la província de l'Oest, a Ruanda. La seva capital és Rubengera.

## Geografia i turisme

El districte es troba als marges del llac Kivu, a mig camí cap al llac entre Gisenyi i Cyangugu.

## Sectors

El districte de Karongi està dividit en 13 sectors (imirenge): Bwishyura, Gishyita, Gishari, Gitesi, Mubuga, Murambi, Murundi, Mutuntu, Rubengera, Rugabano, Ruganda, Rwankuba i Twumba.

## Referències

* Districtes de Ruanda a statoids
* Inzego.doc Arxivat 2018-05-17 a Wayback Machine. — Province, District and Sector information from MINALOC, the Rwanda ministry of local government.
* web del districte de Karongi
# Atrapada a les profunditats

Atrapada a les profunditats (títol original en anglès, Breaking Surface) és una pel·lícula dramàtica de terror del 2020 escrita i dirigida per Joachim Hedén i protagonitzada per Moa Gammel Ginsburg i Madeleine Martin. La pel·lícula es va rodar a Bèlgica, Strömstad, Lofoten i Göteborg. Es va estrenar al festival de cinema Nightstream de forma virtual l'octubre de 2020. S'ha doblat i subtitulat al català.

## Referències

* ↑ Saveliev, Alex. «Breaking Surface». Film Threat, January 7, 2021. [Consulta: October 19, 2023].
* ↑ Martin, Peter. «Review: BREAKING SURFACE, Sisters Are Doin' It For Themselves». Screen Anarchy, February 3, 2021. [Consulta: October 19, 2023].
* ↑ Miska, Brad. «First Look at Diving Survival Drama 'Breaking Surface' [Trailer]». Bloody Disgusting, February 21, 2020. [Consulta: October 19, 2023].
* ↑ Squires, John. «Survival Thriller 'Breaking Surface' Brings Intense Aquatic Horror This December [Trailer]». Bloody Disgusting, November 11, 2020. [Consulta: October 19, 2023].
* ↑ «Atrapada a les profunditats». Goita què fan, ara!. [Consulta: 31 juliol 2024].
# Black Dawn

Black Down és una pel·lícula d'acció estatunidenca dirigida per Alexander Gruszynski, estrenada el 2005 amb Steven Seagal. És la continuació de L'assumpte Van Haken estrenada el 2003.

## Argument

Un grup de terroristes planegen comprar un cap nuclear per fer-lo explotar amb fins religiosos i ideals no determinats. Per això, roben una gran quantitat de diamants per a canviar-lo per la bomba. Un dels dos germans al capdavant de l'organització té la intenció d'acoblar i vendre la bomba a Jonathan Cold (un ex agent de la CIA acusat de traïció i que passa per mort pels Serveis Secrets).
Mentrestant, alguns agents, entre ells una ex companya de Cold, Amanda Stuart, espien la banda criminal tractant d'entendre els seus plans. Un científic que viatja al cau de l'organització per vendre el cap de plutoni, és eliminat per un dels dos germans davant de l'ex agent de la CIA, impassible. Els agents que espiaven a la banda són misteriosament descoberts i eliminats, a excepció d'Amanda, que és salvada per Cold, que revela les seves veritables intencions i diu que és encara un agent secret de la CIA infiltrat a 'organització amb l'objectiu de desmuntar-la

## Repartiment

* Steven Seagal: Jonathan Cold
* Tamara Davies: Amanda Stuart
* John Pyper-Ferguson: James Donovan
* Julian Stone: Michael Donovan
* Nicholas Davidoff: Nicholi

## Rebuda

The Foreigner és la primera incursió de Steven Seagal al món d'acció tret directament en vídeo (també havia aparegut a Ticker el 2001, però relegat a un paper secundari), i encara que ha aparegut en gairebé una dotzena de pel·lícules de llavors ençà, aquella pel·lícula roman una de les pitjors.
Seagal retorna com Jonathan Cold, un exagent de la CIA que està treballant ara per ell mateix i ofereix els seus serveis al qui pagui el preu més alt. Aquesta vegada se l'ha contractat per agafar un perillós traficant d'armes tret de la presó pel seu germà. Després de la barroera imitació d'un metge, Cold se'n va amb el pres amb una facilitat alarmant - amb un guió que barreja terroristes txetxens, operatius dolents de la CIA dolents, i una bomba nuclear. Black Dawn és mediocre, però no es pot negar que és un dels treballs més eficaços de Seagal en bastant de temps. La pel·lícula és millor que la seva precedent, Venjador (Today You Die), estrenada uns mesos abans i que presentava un storyline complex i algunes seqüències d'acció incomprensibles (cortesia del director Michael Oblowitz, que desastrosament cobria la pel·lícula amb talls ràpids i cinematografia de moviments lents). Aquesta vegada, Alexander Gruszynski és darrere la càmera, i encara que el seu estil és principalment tou, com a mínim manté un punt de coherència.

## Referències

* ↑ The-Foreigner---Black-Dawn (en anglès), 17 de febrer de 2009.
* ↑ Black Dawn (en anglès).
# Betty Heidler

Betty Heidler (Berlín Oriental, 14 d'octubre de 1983) és una atleta alemanya especialista en llançament de martell i ex-posseïdora del rècord mundial d'aquesta especialitat.
En el seu palmarès destaquen la medalla d'or en el Campionat Europeu d'Atletisme de 2010, la de plata en el Campionat Mundial d'Atletisme de 2011 i el bronze als Jocs Olímpics de Londres 2012.
Actualment viu a Frankfurt i és membre de l'equip d'atletisme de l'Eintracht Frankfurt. Treballa per a la Policia Federal Alemanya, on és membre del grup de suport a l'esport i va començar a estudiar Llicenciatura en Dret en la Fernuniversität Hagen en 2007.

## Referències

* ↑ Mikhnevich and Müller put on a show at the European Cup Winter Throwing Arxivat 2012-07-30 at Archive.is. European Athletics (20 March 2010). Retrieved 23 March 2010.
* ↑ «Betty Heidler Overwiew». London2012.com. Arxivat de l'original el 27 d’agost 2012. [Consulta: 14 agost 2012].

## Enllaços externs

* IAAF, perfil de Betty Heidler
# Center (Missouri)

Center és una població dels Estats Units a l'estat de Missouri. Segons el cens del 2000 tenia 644 habitants.

## Demografia

Segons el cens del 2000, Center tenia 644 habitants, 251 habitatges, i 161 famílies. La densitat de població era de 621,6 habitants per km².
Dels 251 habitatges en un 33,9% hi vivien nens de menys de 18 anys, en un 49% hi vivien parelles casades, en un 12,4% dones solteres, i en un 35,5% no eren unitats familiars. En el 29,5% dels habitatges hi vivien persones soles el 16,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,37 i el nombre mitjà de persones que vivien en cada família era de 2,94.
Per edats la població es repartia de la següent manera: un 25,8% tenia menys de 18 anys, un 7,8% entre 18 i 24, un 25,9% entre 25 i 44, un 16,1% de 45 a 60 i un 24,4% 65 anys o més.
L'edat mediana era de 38 anys. Per cada 100 dones de 18 o més anys hi havia 80,4 homes.
La renda mediana per habitatge era de 21.964 $ i la renda mediana per família de 27.125 $. Els homes tenien una renda mediana de 26.944 $ mentre que les dones 17.955 $. La renda per capita de la població era d'11.598 $. Entorn del 24% de les famílies i el 26,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Center». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 8 agost 2010].
* ↑ «Geographic Comparison Table- Center». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 8 agost 2010].
Viccionari
# Aftoni d'Antioquia

Aftoni (en grec antic: Ἀφθόνιος, llatí: Aphthonius) fou un escriptor de l'antiga Grècia natural d'Antioquia que va viure entorn del 315, del qual es conserva una obra de retòrica, intitulada Progymnasmata. No se sap res de la seva vida.
La introducció a l'estudi de la Retòrica porta per títol προγυμνάσματα i és de gran interès perquè era un manual destinat a la instrucció dels nois, i permet conèixer els mètodes d'estudi. El llibre conté regles i exercicis. Fins aquell moment, a les escoles s'utilitzava un mètode escrit per Hermògenes que Aftoni va trobar insuficient, i sobre aquella base va escriure la seva obra, augmentant-ne el contingut. El llibre va tenir èxit i durant uns quants segles va ser l'obra utilitzada a les escoles. Durant els segles xvi i xvii, aquesta obra va ser usada per ensenyar retòrica a diferents països, especialment a Alemanya.

## Referències

* ↑ Aphthonius a: William Smith (editor), A Dictionary of Greek and Roman Biography and Mythology. Vol. I. Boston: Little, Brown & Comp., 1867, p. 224-225

## Bibliografia

Aquest article incorpora text d'una publicació que es troba en domini públic: Chisholm, Hugh. Encyclopædia Britannica (edició de 1911) (en anglès). 11a ed. Cambridge University Press, 1911.
# Úmar (nom)

Úmar és un nom masculí àrab (àrab: عمر, ʿUmar) el significat del qual està vinculat a la idea de ‘viure molt de temps'. Si bé Úmar és la transcripció normativa en català del nom en àrab clàssic, també se'l pot trobar transcrit Umar, 'Umar, Omar, Oumar. Com que Úmar és el nom d'un dels primers musulmans i segon califa, Úmar ibn al-Khattab, aquest nom també el duen molts musulmans no arabòfons que l'han adaptat a les característiques fòniques i gràfiques de la seva llengua: albanès: Omer; àzeri: Ömər; bosnià: Omer; indonesi: Umar; kurd: Omer; malai: Umar; serbi: Омер; somali: Cumar; suahili: Omar; tàtar: Гомәр; turc: Ömer. En la forma Omar —accentuat normalment a la darrera síl·laba— i desvinculat de la religió islàmica, ha esdevingut un patronímic prou comú en moltes llengües, especialment en castellà i anglès.
Vegeu aquí personatges i llocs que duen aquest nom.
Vegeu aquí articles de la viquipèdia que comencen per Úmar.
Vegeu aquí articles de la viquipèdia que comencen per Omar.

## Notes

* ↑ Castells Criballes, Margarida; Cinca Pinós, Dolors. Diccionari Àrab-Català. Barcelona: Enciclopèdia Catalana, 2007, p. s.v. "عمر". ISBN 978-84-412-1546-7.
* ↑ Vegeu aquí les normes de transcripció simplificada dels mots àrabs.
* ↑ Excepte en el cas de personalitats àrabs contemporànies que hagin usat personalment transcripcions específiques i singulars del seu nom, es recomana, sobretot per als personatges històrics, emprar sempre la forma catalana normativa.
# Drepanostachyum

Drepanostachyum és un gènere de bambús de la família de les poàcies, ordre de les poals, subclasse de les commelínides, classe de les liliòpsides, divisió dels magnoliofitins.

## Taxonomia

* Drepanostachyum falcatum - bambú blau, bambú de l'Himàlaia, bambú blau del Nepal.
# Districte de Karviná

El districte de Karviná - (txec) Okres Karviná - és un districte de la regió de Moràvia i Silèsia, a la República Txeca. La capital és Karviná.

## Llista de municipis

Albrechtice · Bohumín · Český Těšín · Dětmarovice · Dolní Lutyně · Doubrava · Havířov · Horní Bludovice · Horní Suchá · Chotěbuz · Karviná · Orlová · Petrovice u Karviné · Petřvald · Rychvald · Stonava · Těrlicko
# Betty Gilpin

Betty Gilpin (Nova York, 21 de juliol de 1986) és una actriu americana. És coneguda pel seu paper de Roman a Nurse Jackie. També ha aparegut a Law & Order: SVU, Medium, Fringe i Elementary.
Ha aparegut a Broadway en produccions com Heartless, I'm Gonna Pray for You So Hard i We Live Here.
Gilpin ha aparegut en pel·lícules com el thriller de misteri True Story (2015), la comèdia romàntica de ciència-ficció Future '38 (2017), la comèdia romàntica fantàstica Isn't It Romantic (2019), el drama A Dog's Journey (2019), i la comèdia d'acció Stuber (2019). El 2020, Gilpin va protagonitzar la pel·lícula de terror The Grudge, la pel·lícula de thriller de terror The Hunt i la comèdia d'acció Coffee & Kareem. Per The Hunt, va guanyar un Critics' Choice Super Awards a la millor actriu en una pel·lícula d'acció.
A l'octubre del 2016, va fer el paper de Debbie "Liberty Belle" Eagan a GLOW, una sèrie de comèdia de Netflix. La sèrie està basada en una lliga de lluita lliure professional de dones del mateix nom. És filla de l'actor Jack Gilpin.
El setembre de 2022, Betty va publicar el seu primer llibre, una col·lecció de 20 assajos titulada All the Women in My Brain: And Other Concerns.

## Referències

* ↑ «Betty Gilpin is wrestling her way to stardom». Toledo Blade, 18-06-2017. [Consulta: 28 juny 2017].
* ↑ Peterpaul, Robert. «Doctors' Orders: Nurse Jackie's Betty Gilpin Prescribes Her Best Acting Anecdotes». nycastings.com. Arxivat de l'original el 25 de juny 2014. [Consulta: 3 juny 2015].
* ↑ «Betty Gilpin as Dr. Carrie Roman in Nurse Jackie». sho.com. [Consulta: 3 juny 2015].
* ↑ Goldberg, Lesley. «'Nurse Jackie' Admits 'Good Wife' Alum for Season-Long Arc (Exclusive) – The Hollywood Reporter». hollywoodreporter.com, 05-10-2012. [Consulta: 3 juny 2015]. «Law & Order: SVU»
* ↑ «Elementary: Betty Gilpin cast as Sherlock's love interest – EW.com». ew.com, 31-12-2015. [Consulta: 13 febrer 2016].
* ↑ Blank, Matthew. «PHOTO CALL: I'm Gonna Pray For You So Hard, With Reed Birney and Betty Gilpin, Opens Off-Broadway – Playbill.com». playbill.com, 22-01-2015. [Consulta: 3 juny 2015].
* ↑ «Betty Gilpin Theatre Credits». broadwayworld.com, 2015. [Consulta: 3 juny 2015].
* ↑ Andreeva, Nellie. «‘G.L.O.W.’: Betty Gilpin To Co-Star In Netflix’s 1980s Wrestling Comedy Series». Deadline Hollywood, 30-08-2016. [Consulta: 30 agost 2016].
* ↑ Schulman, Michael. «The Burden of a Famous Artist Parent». The New Yorker, 04-02-2015. [Consulta: 28 juny 2017].
* ↑ Donnelly, Elisabeth «Betty Gilpin Is a Vivid Talker» (en anglès). The New York Times, September 5, 2022.